SF1 tryggir fjármögnun á kaupum á meirihluta Sjóvár SF1 , sem er í rekstri Stefnis hf , dótturfélags Arion banka , hefur tryggt fjármögnun á kaupum á 834.481.001 hlutum í Sjóvá-Almennum tryggingum hf. ( „ Sjóvá “ ) , sem samsvarar 52,4% af hlutafé félagsins . Fjármögnunin er hluti kaupsamnings milli Eignasafns Seðlabanka Íslands ehf. ( „ ESÍ “ ) og SF1 sem gerður var í lok söluferlis sem hófst í janúar á síðasta ári og fyrirtækjaráðgjöf Íslandsbanka hefur haft umsjón með . Kaupsamningurinn er háður skilyrðum um tiltekin atriði , þ.á m. samþykki Fjármálaeftirlitsins , Samkeppniseftirlitsins og stjórnar ESÍ , en vonast er til að afhending geti átt sér stað innan þriggja mánaða . Stærstu eigendur SF1 eru Gildi lífeyrissjóður , SVN eignafélag ehf. ( félag í eigu Síldarvinnslunnar hf. ) , SÍA I ( fagfjárfestasjóður undir stjórn rekstrarfélagsins Stefnis , en eigendur SÍA I eru meðal annars stærstu lífeyrissjóðir landsins ) , Frjálsi Lífeyrissjóðurinn , Lífeyrissjóðir Bankastræti 7 ( LSR ) , Stapi Lífeyrissjóður og fagfjárfestasjóðurinn Stefnir ÍS - 5 . Aðrir eigendur SF1 eru Festa lífeyrissjóður , EGG ehf , ( í eigu Ernu Gísladóttur ) , Arkur ehf. ( í eigu Steinunnar Jónsdóttur ) , Lífeyrissjóður bænda , Sigla ehf. ( í eigu Tómasar Kristjánssonar og Finns Reyrs Stefánssonar ) og Draupnir fjárfestingafélag ( í eigu Jóns Diðriks Jónssonar ) . Kaupin eru að fullu fjármögnuð með eiginfjárframlögum og fer enginn hluthafanna með stærri hlut en sem svarar til 10% hlutdeildar í Sjóvá . Stefnir hf. , sem leiddi kaupsamningsferlið fyrir hönd kaupanda , er sjálfstætt starfandi fjármálafyrirtæki sem rekur innlenda og alþjóðlega verðbréfasjóði , fjárfestingarsjóði og fagfjárfestasjóði fyrir einstaklinga og fagfjárfesta . Ráðgjafar kaupanda í ferlinu eru fyrirtækjaráðgjöf Arion banka og lögmannsstofan Lex . Sjóvá er alhliða vátryggingafélag með rúmlega 28% markaðshlutdeild og um 70 þúsund viðskiptavini . Hjá félaginu starfa um 200 manns og er félagið með starfsemi um allt land . Á síðasta ári voru eigin iðgjöld Sjóvár um 10,9 milljarðar króna . Þeir aðila sem standa að baki SF1 stefna að því að halda áfram góðum rekstri Sjóvár en fyrirhugað er að skrá fyrirtækið á hlutabréfamarkað innan fárra ára . Stefnir er dótturfélag Arion banka hf .